Wir, dù êptissenn und der convent gemeinlich ✳ dez closters ze Kùngsvelt, ✳ Sant Claren ordens, in Costentzˀ bistuͦm, ✳ tuͦn kunt allen den, die disen brief senhent ✳ odˀ
hoͤrent lesen, ✳ daz uns ✳ unser gnaͤdiger her und stifter, ✳ hertzog Heinrich saͤlig von Oͤsterrich und von Styr, ✳ bi uns begraben ist, ✳ geschaffet hat ✳ zuͦ der vorgenāten
stift ✳ zweihundert mark silbers ✳ Wiener gewiht, ✳ die wir enphangen haben ✳ und darumb gekoͧfet haben ✳ disù guͤter, ✳ die hie nach geschriben stant: ✳ dez ersten haben wir
gekoͧfet ✳ von dem conmentùr von Basel ✳ und von dem comentùr von Bùgheim, Tùtscher Hˀren ordens, ✳ umb hundert mark silbers ✳ ein guͦt, ✳ dz ze Culme gelegen ist. ✳
dez selben guͦtes gùlte ✳ sùllen wir jaͤrlich geben ✳ den bruͦdern, ✳ dz si da von haben ✳ eweclich einen priester ✳ ir ordens ✳ hie ze Kùngsvelt, ✳ dz der got fùr sin eweclich bitte. ✳
und wenn der priester ab stirbet oder ander vˀwandelt wirt, ✳ so sûllen wir einen andern an sin stat nemen ✳ in einem maͤnot, ✳ der singen und leͣsen mùg, ✳ da von gottesdienst gemeret wˀd. ✳ wir haben oͤch gekoͧfet umb Johans Galmtˀ, burgˀ ze Loͧffenberg, ✳ umb fùnf und fùnfzig mark ✳ ein guͦt, ✳ dz gelegen ist ✳ in dem banne ze Schinzenach. ✳
aber han wir von im gekoͧft ✳ umb zwo und zweinzig mark ✳ ein guͦt, dz gelegen ist ✳ in dem banne ze Obernflaͤht. ✳ aber han wir von im koͧft ✳ umb drizenhendhalp mark
ein guͦt, ✳ dz gelegen ist in dem banne ze Vèlthein. ✳ wir han oͧch gekoͧft ✳ umb Johans Buͤlli, burgˀ ze Brugge, ✳ umb fùnf und zweinzig mark ✳ ein guͦt, dz gelegen ist ✳ in dem
banne ze Obernflacht. ✳ wir han oͧch gekoͧft ✳ umb den erbˀn man ✳ Walther Vasolt, ✳ dem alten vogt ze Sekkingen, ✳ umb zweinzig mark ✳ ein guͦt, ✳ dz ist gelegen in dem
banne ze Schinzenach. ✳ wir han oͧch gekoͧft ✳ umb den meigˀ von Zeigen ✳ umb nùn mark silbers ✳ ein guͦt, ist gelegen oͧch ze Zeigen. ✳ disù vorgenanten guͤter ✳ haben wir
aͤllu gekoͧft ✳ mit willen und wissent ✳ der hocherbornen fùrstinn, ✳ unser gnaͤdigen ✳ frowen, ✳ frowen Elizabet, hertzoginne, ✳ dez vorgenanten, ✳ hocherbornen, ✳ unsˀs gnaͤdigen
hˀren ✳ und fùrsten, ✳ hertzog Heinrich, saͤligen, ✳ witeben. ✳ wir vˀjehen oͧch an disem brief, ✳ daz uns die vorgenant, ✳ ùnser gnaͤdigù frowe, ✳ frowe Elizabet, hˀtzoginne, ✳ gegeben
hat ✳ drùhundert mark silbers ✳ Zùricher gewihtes ✳ dur ir selheil ✳ und dur ir wirtes, ✳ unsers gnaͤdigen hˀren, ✳ hˀtzog Heinr₎, saͤligen, ✳ sele willen. ✳ ✳ si hat oͧch begˀt vō gantzˀ
liebi und trùwen, ✳ die si ✳ zuͦ unserm vorgenanten hˀren, ✳ hˀtzog Heinr₎, ✳ und zuͦ unsen stift hat, ✳ dz ✳ dz vorgenant geschefte ✳ zuͦ unsers saͤligen hˀren, ✳ dez vorgenanten herztog Heinr₎, ✳
und ir geschefte unvˀscheidenlich ein ding sige, ✳ also dz sin jartag und der ir ✳ uff einen tag begangen wˀd als er starb ✳ und den andern, ✳ iro beider jartag, sùllen wir began ✳ uff den
naͤhsten tag nach sant Jacobs tag, ✳ die wil si lebet ✳ und wenne sù nit enist, ✳ so sùllen wir in began uff den tag, ✳ als si von dirre welt scheidet. ✳ von den vorgenanten drùhundert
mark silbers, ✳ so han wir umb zwo und nùnzig mark gekoͧffet ✳ umb Heinr₎ von Wartenvels, ✳ frigen, ✳ ein guͤt, ✳ dz giltet jaͤrlich halp mark. ✳ item ein ✳ guͦt, lit ze Lupliswalt,
giltet jaͤrlich sèchsdhalp stuk. ✳ von disen guͤtˀn und guͤlten ✳ sol man jaͤrlich began iro beider jarzit, ✳ als vor geschriben stat, ✳ un̄ zuͦ jetlichem ein jartag, ✳ so sol dù swestˀ, ✳ dù ez in nemen
sol ✳ und der jarzit phligt, ✳ heissen bachen siben mùt kˀnen ✳ von ire beidˀ guͦt ✳ und sùllent die teilen under arm lùt ✳ und sùllint ein phunt phenning teilen husarmen lùten un̄ wittewē
und weisen ✳ und sùllent oͤch uff jetlichen jartag geben ✳ den frowen zuͦ dem mal zwei phunt ✳ und vier phunt teilen under die frowen, ✳ jetlichˀ iren teil besundˀ in die hant. ✳
wir sùllen oͧch den priestˀn, die har kument, ein phūt geben zuͦ einem mal ✳ und den bruͦdnˀ von dem hus ✳ und den, die har komen, ✳ ein phunt phēning zuͦ dem ma. ✳ wir sùllē
oͧch an jetwedeˀm jarzit ✳ under die bruͦdˀ von dem hus teilen ✳ drisig schilling, ✳ jetlichem sinen teil besunder. ✳ wir sùllen oͧch geben drù phunt umb wachs zuͦ jetwederem jarzit. wir
vˀbinden uns oͧch frowen und bruͦdˀ ✳ zwei ampt zesingend ✳ uf den ✳ tag ✳ und an dem abent, ✳ so sùllen wir ✳ ein vigilie singen ✳ und die bruͤder ✳ die andˀ vigilie. ✳ und darzuͦ so machen wir
an teilig ✳ die vorgenanten ✳ unsˀn gnaͤdigen hˀren, ✳ hˀtzog Heinr₎, saͤligen, ✳ und frowen Elizabet, hˀtzoginne, ✳ aller dˀ vigilien, so wir dur die wochen sprechen oder lesent. ✳ aber han wir
fùr hundˀt mark silbers gegeben, ✳ daz teil dez zenhenden ze Seon, ✳ dz koͧft wart umb die von Schenkon. ✳ item ein guͦt, ✳ gelègen ze Montal, ✳ dz jaͤrlich giltet aht stukk. ✳ it̄ ein guͦt, gelègē
ze Husen, dz da buwet Ruͦd̄ Hēgling und jaͤrlich giltet vier stuk. ✳ item ein guͤtli, dz da buwet Bertschi von Mùlinon ✳ und jaͤrlich giltet fùnf mùt roggē: ✳ von den guͤtˀn
und gùlten ✳ sùllen wir haben ✳ einen ewigen priestˀ ✳ unsˀs ordens, ✳ die priestˀ beid ✳ unvˀscheidenlich ✳ messe sprechen und singen ✳ fùr die vorgen̄̄ ✳ unsˀn hˀren saͤligen und frowen, ✳
aber geben wir fùr hundˀt mark silbˀs, ✳ vier mark hˀren gùlt ✳ von dem zenhenden, ✳ den wir koͧften von den briefen von Zùrich ✳ und gelgen ist in dem zenhenden
ze Stoͧfen. ✳ und dz disù sach und ordenūg stat, ✳ veste ✳ und gantz belibe, ✳ so han wir gebetten ✳ die hoch gebornen, unsˀ gnaͤdiḡ frowen, ✳ frow Agnesen, wilent chùnginn ze Ungˀn,
dz sù ir ingesigel zuͦ unsˀs ✳ conventes ✳ und der aͤptissenn ✳ und der bruͦder ingesigeln ✳ an disen brief gehenket hat, ✳ der gegeben ist ze Kùngsvelt, an aller heiligen
tag, ✳ do man zalt von Cristus gebùrt drùzenhenhundtˀ jar, ✳ dar nach in dem dri und drisigostem jar. ✳